Пасля ўдзелу ў патрыятычных мерапрыемствах у Дзісне і экскурсій, расіяне не ўтойвалі: іх скарыла гасціннасць і добразычлівасць нашых лю-дзей, уменне шанаваць і захоўваць памяць пра гераічнае мінулае. У храмах падсілкаваліся духоўнай энергетыкай. У візіт-цэнтры заказніка Ельня даведаліся пра мясцовае прыроднае багацце. Высока ацанілі ўмовы для аздараўлення ў дзіцячым санаторыі Расінка. Пачутае душой і адчутае навобмацак дапоўніў відэафільм, які на афіцыйнай сустрэчы падрабязней распавёў гасцям пра тое, чым жыве Міёрскі раён, якіх поспехаў дасягнулі ў развіцці прамысловай, эканамічнай, сацыяльнай, культурнай галін.